ส่วนที่ 1

ข้อมูลสรุป

บริษัท ดิ เอราวัณ กรุ๊ป จำกัด (มหาชน) และบริษัทย่อย
ดำเนินธุรกิจหลักคือการลงทุนพัฒนาและดำเนินโรงแรมและรีสอร์ทให้เหมาะสมกับทำเล สถานที่ตั้ง
และกลุ่มเป้าหมาย โดยมีธุรกิจอื่นได้แก่ ธุรกิจพื้นที่ให้เช่า อาคารสำนักงานและศูนย์การค้า
ในปีที่ผ่านมานับว่าเป็นปีแห่งการพัฒนาที่ท้าทายสำหรับบริษัท
กล่าวคือนอกเหนือจากการลงทุนเพิ่มเติมในทรัพย์สินต่างๆ
เพื่อปรับสภาพเพื่อเพิ่มศักยภาพในการแข่งขัน
บริษัทยังได้มีการปรับภาพลักษณ์ขององค์กรพร้อมกับการกำหนดแผนกลยุทธ์ที่มุ่งขยายฐานธุรกิจ

โครงสร้างธุรกิจของกลุ่มบริษัท

+--------------------+---------+------------------+--------+---------+
| กลุ่มธุรกิจ            | สถานที่ตั้ง | บ                | โ      |         |
|                    |         | ริษัทย่อยที่ดำเนินธุรกิจ | ครงสร้า |         |
|                    |         |                  | งรายได้ |         |
|                    |         |                  | (ล     |         |
|                    |         |                  | ้านบาท) |         |
+--------------------+---------+------------------+--------+---------+
|                    |         |                  | ปี 2548 | ปี 2549  |
+--------------------+---------+------------------+--------+---------+
| 1) ธุรกิจโรงแรม      |         |                  |        |         |
+--------------------+---------+------------------+--------+---------+
| ดำเนินงานแล้ว        |         |                  |        |         |
+--------------------+---------+------------------+--------+---------+
|   - โรงแรมแกรนด์    | กรุงเทพ  | บริษัท             | 1,188  | 1,355   |
|   ไฮแอท เอราวัณ     |         | โรงแรมเอราวัณ     |        |         |
|                    |         | จำกัด (มหาชน)     |        |         |
|   กรุงเทพ           |         |                  |        |         |
+--------------------+---------+------------------+--------+---------+
| - โรงแรมเจดับบลิว    | กรุงเทพ  | บริษัท             | 1,141  | 1,193   |
| แมริออท กรุงเทพ      |         | เอราวัณเพลินจิต     |        |         |
|                    |         | จำกัด             |        |         |
+--------------------+---------+------------------+--------+---------+
|   - โรงแรมเรเนซองซ์ | เกาะสมุย | บริษัท เอราวัณสมุย   | * 54   | 179     |
|   เกาะสมุย รีสอร์ท    | จังหวัด   | จำกัด             |        |         |
|                    |         |                  |        |         |
|   แอนด์ สปา         | สุร      |                  |        |         |
|                    | าษฎร์ธานี |                  |        |         |
+--------------------+---------+------------------+--------+---------+
| ระหว่างพัฒนา         |         |                  |        |         |
+--------------------+---------+------------------+--------+---------+
|   -                | กรุงเทพ  | บริษัท             | -      | -       |
|   โรงแร            |         | เอราวัณราชดำริ     |        |         |
| มคอร์ทยาร์ดโดยแมริออท |         | จำกัด             |        |         |
|                    |         |                  |        |         |
|   กรุงเทพ           |         |                  |        |         |
+--------------------+---------+------------------+--------+---------+
| -                  | เกาะ    | บริษัท เอราวัณภูเก็ต  | -      | -       |
| โรงแรมท            | นาคาใหญ่ | จำกัด             |        |         |
| ี่บริหารโดยกลุ่มซิกส์เซ๊นส์ | จัง      |                  |        |         |
|                    | หวัดภูเก็ต |                  |        |         |
+--------------------+---------+------------------+--------+---------+
|   -                | เกาะ    | บริษัท เอราวัณนาคา  | -      | -       |
|   ทิ่ดินบนเกาะนาคาใหญ่ | นาคาใหญ่ | จำกัด             |        |         |
|   จังหวัด            | จัง      |                  |        |         |
|                    | หวัดภูเก็ต |                  |        |         |
|   ภูเก็ต             |         |                  |        |         |
+--------------------+---------+------------------+--------+---------+
| 2)                 |         |                  |        |         |
| ธุรกิจอาคาร          |         |                  |        |         |
| สำนักงานและศูนย์การค้า |         |                  |        |         |
+--------------------+---------+------------------+--------+---------+
| - อาคารอัมรินทร์      | กรุงเทพ  | บริษัท             | 198    | 242     |
| พลาซ่า              |         | เอราวัณราชประสงค์  |        |         |
|                    |         | จำกัด             |        |         |
+--------------------+---------+------------------+--------+---------+
| - อาคารเพลินจิต      | กรุงเทพ  | บริษัท             | 147    | 234     |
| เซ็นเตอร์            |         | เอราวัณเพลินจิต     |        |         |
|                    |         | จำกัด             |        |         |
+--------------------+---------+------------------+--------+---------+
| - ศูนย์การค้า         | กรุงเทพ  | บริษัท             | 113    | 107     |
| เอราวัณแบงค็อก       |         | เอราวัณราชประสงค์  |        |         |
|                    |         | จำกัด             |        |         |
+--------------------+---------+------------------+--------+---------+
|   -                | กรุงเทพ  | บริษัท             | 8      | -       |
|   ปาร์คเล           |         | เอราวัณราชดำริ     |        |         |
| นแมนชั่นก่อนปรับปรุงเป็น |         | จำกัด             |        |         |
|                    |         |                  |        |         |
|   โรงแรมคอร์ทยาร์ด   |         |                  |        |         |
+--------------------+---------+------------------+--------+---------+
|   -                | กรุงเทพ  | บริษัท             | 40     | 40      |
|   ร้านค้า            |         | โรงแรมเอราวัณ     |        |         |
| ในอาเขตโรงแรมแกรนด์ |         | จำกัด (มหาชน)     |        |         |
|                    |         |                  |        |         |
|   ไฮแอท เอราวัณ     |         |                  |        |         |
+--------------------+---------+------------------+--------+---------+

  * รายได้โรงแรมเรเนซองซ์ เกาะสมุย ในปี 2548 นับจากการเข้าซื้อกิจการเมื่อวันที่ 4
  กรกฎาคม 2548 จนถึงสิ้นปี

บริษัทได้ออกและเสนอขายหุ้นสามัญเพิ่มทุนจำนวน 487,763,969 หุ้น มูลค่าที่ตราไว้ หุ้นละ 1 บาท
เพื่อเสนอขายให้แก่ผู้ถือหุ้นเดิมของบริษัทตามสัดส่วนการถือหุ้น ระหว่างวันที่ 28 สิงหาคม – 1
กันยายน 2549ในอัตราการจองซื้อ 3 หุ้นสามัญเดิม ต่อ 1 หุ้นสามัญใหม่ ในราคาหุ้นละ 1บาท
พร้อมกันนี้ผู้ถือหุ้นเดิมที่จองซื้อและได้รับการจัดสรรหุ้นสามัญเพิ่มทุนดังกล่าวจะได้รับใบสำคัญแสดงสิทธิที่จะซื้อหุ้นสามัญเพิ่มทุนด้วย
ในอัตราใบสำคัญแสดงสิทธิ 1 หน่วย ต่อ 1 หุ้นสามัญที่จองซื้อและได้รับการจัดสรรโดยไม่คิดมูลค่า
ทั้งนี้อัตราใช้สิทธิใบสำคัญแสดงสิทธิ 2 หน่วย ต่อ 1 หุ้นสามัญใหม่ ที่ราคาใช้สิทธิ 2.15
บาทต่อหุ้นและสามารถใช้สิทธิได้ในวันที่ 17 ธันวาคม 2550เพียงวันเดียว

พร้อมกันนี้บริษัทได้จดทะเบียนใบสำคัญแสดงสิทธิ เข้าซื้อขาย ในตลาดหลักทรัพย์แห่งประเทศไทย
โดยใช้ชื่อย่อในการซื้อขายหลักทรัพย์คือ “ ERAWAN-W ”

เป้าหมายการประกอบธุรกิจ

บริษัทมีเป้าหมายหลักที่จะเป็นหนึ่งในผู้นำธุรกิจการพัฒนาและลงทุนโรงแรมและรีสอร์ทในประเทศไทย
โดยบริษัทจะขยายจำนวนโรงแรมและรีสอร์ทไปยังแหล่งธุรกิจและแหล่งท่องเที่ยวต่างๆที่สำคัญไม่น้อยกว่า
10 แห่งภายในปี 2552 เพื่อให้บริษัทสามารถรายได้และกำไรจากการเติบโตอย่างต่อเนื่อง
และสามารถสร้างผลตอบแทนอย่างสูงสุดแก่ผู้ถือหุ้น นอกจากนี้ ภายในปี 2552
บริษัทมีเป้าหมายที่จะให้ธุรกิจโรงแรมสร้างกำไรก่อนดอกเบี้ย ภาษี
ค่าเสื่อมราคาและค่าใช้จ่ายตัดจ่าย (“EBITDA”) ให้กับบริษัทเป็นสัดส่วนไม่ต่ำกว่า 90% ของ
EBITDA รวม ในปี 2549 EBITDA จากธุรกิจโรงแรมคิดเป็นสัดส่วนประมาณ 84% ของทั้งหมด

แนวโน้มภาวะอุตสาหกรรมการท่องเที่ยว

ในปี 2549 แม้จะมีปัจจัยที่มีผลกระทบกับการท่องเที่ยวในประเทศ อย่างเช่น
ราคานํ้ามันที่เพิ่มสูงขึ้นในการก่อการร้ายใน 3 จังหวัดชายแดนภาคใต้อย่างต่อเนื่อง
เหตุการณ์ความไม่สงบทางการเมือง การปฏิรูปการปกครองในเดือนกันยายนที่ผ่านมา
และเหตุการณ์ระเบิดในกรุงเทพในปลายปี 2549 ซึ่งจะเห็นได้ว่า
ปัจจัยดังกล่าวมีผลกระทบต่อการท่องเที่ยวไม่มากนัก และเป็นเพียงผลกระทบระยะสั้น
การท่องเที่ยวแห่งประเทศไทย (ททท.)
ยังประมาณการณ์จำนวนนักท่องเที่ยวที่เดินทางเข้ามาในประเทศไทยจะเติบโตเพิ่มขึ้นจาก 11
ล้านคนในปี 2548 เป็น 13.6 ล้านคนในปี 2549 (ข้อมูลรายละเอียดแสดงในหัวข้อ
“การประกอบธุรกิจของแต่ละกลุ่มธุรกิจ”)

สภาพการแข่งขันในธุรกิจ

ในปี 2549 การแข่งขันในธุรกิจโรงแรมระดับ 5 ดาวมีการเปลี่ยนแปลงไม่มากนัก
เนื่องจากมีโรงแรมระดับ 5 ดาว เพิ่มขึ้นเพียง 1 แห่ง คือ Millennium Hilton
ซึ่งมีจำนวนห้องพัก 543 ห้อง ทำให้มีจำนวนโรงแรมระดับ 5 ดาวทั้งสิ้น 18 โรงแรม
ประกอบด้วยห้องพักประมาณ 7,400 ห้อง (เพิ่มขึ้น 8% จากปี 2548)
ทั้งนี้จำนวนห้องพักที่มีการเข้าพักของโรงแรม 5 ดาวในปี 2549 เพิ่มขึ้นประมาณ 3.4%
ในขณะที่อัตราเข้าพักโดยเฉลี่ยในกลุ่มโรงแรมห้าดาวมีการปรับตัวลดลงเล็กน้อยจาก 72 % ในปี
2548 เป็น 71 % ในปี 2549 เนื่องจากจำนวนห้องพักของโรงแรมระดับ 5 ดาวที่เพิ่มขึ้น
รวมถึงเหตุการณ์การปฏิรูปการปกครองในเดือนกันยายน
ซึ่งมีผลกระทบต่อการท่องเที่ยวและธุรกิจโรงแรมเป็นเวลาประมาณ 1 เดือนครึ่ง

กลยุทธ์การแข่งขัน

โรงแรมแกรนด์ ไฮแอท เอราวัณ กรุงเทพ และโรงแรมเจดับบลิว แมริออท กรุงเทพ

  เน้นจุดขายของโรงแรม คือ ชื่อเสียง และผู้บริหารของโรงแรม ทำเลที่ตั้งในเขตศูนย์กลางธุรกิจ
  ความสะดวกในการเดินทาง คุณภาพการให้บริการแก่ลูกค้าระดับมาตรฐานสากล
  และมีระบบการสำรองห้องพักที่มีประสิทธิภาพจากการที่มีเครือข่ายครอบคลุมทั่วโลก
  ผู้บริหารโรงแรมยังได้มีการสร้างทีมงาน โดยเฉพาะทางด้านการตลาด
  และการขายให้มีประสิทธิภาพยิ่งขึ้น เพื่อรักษาฐานลูกค้าที่มีอยู่เดิม
  และเพิ่มฐานลูกค้าใหม่ให้มากขึ้นลูกค้าหลักของโรงแรมเป็นนักธุรกิจประมาณ 70%-80%
  และมีนักท่องเที่ยวชาวต่างชาติ รวมถึงนักธุรกิจชาวไทยที่มีระดับรายได้และกำลังซื้อสูง
  และลูกค้าทั่วไปที่เข้ามาใช้บริการห้องอาหาร และห้องจัดเลี้ยง

โรงแรมเรเนซองส์ เกาะสมุย รีสอร์ท แอนด์ สปา

  ตั้งอยู่ทำเลที่ตั้งที่สวยงาม มีบ้านพักเป็นหลังพร้อมสระว่ายน้ำในตัว
  บริหารโดยกลุ่มแมริออทซึ่งเป็นผู้บริหารโรงแรมระดับโลกแห่งที่สองบนเกาะสมุย
  ที่มีมาตรฐานสูงในด้านบริการ และห้องพัก
  พร้อมระบบการสำรองห้องพักที่มีประสิทธิภาพจากการที่มีเครือข่ายครอบคลุมทั่วโลก
  ลูกค้าหลักของโรงแรม เป็นนักท่องเที่ยวต่างชาติที่เดินทางมาพักผ่อน
  และนักท่องเที่ยวชาวไทยที่มีระดับรายได้ กำลังซื้อสูง
  รวมถึงลูกค้าในประเทศที่เข้ามาใช้บริการในด้านของร้านอาหาร และห้องจัดเลี้ยง

ปัจจัยความเสี่ยง

ลักษณะความเสี่ยงที่สำคัญและมาตรการรองรับผลกระทบมีดังนี้
(ข้อมูลความเสี่ยงทั้งหมดปรากฏอยู่ในหัวข้อ “ ปัจจัยความเสี่ยง “)

-   ความเสี่ยงด้านการบริหารกิจการโรงแรมของบริษัทผู้บริหารโรงแรมจากภายนอก

  บริษัทไม่มีนโยบายที่บริหารกิจการโรงแรมด้วยตนเอง
  โดยจะว่าจ้างผู้บริหารโรงแรมระดับนานาชาติ (International hotel operator)
  ที่มีชื่อเสียง ประสบการณ์
  และความชำนาญเพื่อทำหน้าที่กำกับดูแลการบริหารโรงแรมที่บริษัทได้ลงทุนและพัฒนา
  สำหรับโรงแรมแกรนด์ ไฮแอท เอราวัณกรุงเทพ บริษัทย่อยได้ทำการว่าจ้าง Hyatt
  International Corp.ให้เป็นผู้บริหารจัดการ ส่วนโรงแรม เจดับบลิว แมริออท กรุงเทพ
  และ โรงแรมเรเนซองซ์ เกาะสมุย รีสอร์ท แอนด์ สปา บริษัทย่อยได้ทำการว่าจ้าง Marriott
  International Hotels,Inc. ให้เป็นผู้บริหารจัดการ
  สัญญาจ้างบริหารมีอายุค่อนข้างระยะยาว จึงอาจมีความเสี่ยงที่บริษัทผู้บริหารดังกล่าว หรือ
  ตราสินค้า หรือ บริการ (Brand) เกิดการถดถอยในศักยภาพการแข่งขัน หรือ
  ความสามารถในการจัดการ ซึ่งอาจส่งผลกับผลการดำเนินงาน อย่างไรก็ตาม
  ผู้บริหารโรงแรมที่บริษัทว่าจ้างไปดังกล่าวเป็นกลุ่มผู้บริหารที่มีชื่อเสียง มีประสบการณ์
  และความชำนาญในการประกอบธุรกิจโรงแรมในระดับหนึ่งในสิบของโลก
  โอกาสที่จะเกิดความถดถอยดังกล่าวจึงมีน้อยมาก แต่ถ้ามีเหตุการณ์ดังกล่าวเกิดขึ้น
  บริษัทยังสามารถเจรจายกเลิกสัญญาจ้างบริหารและจัดหาผู้บริหารโรงแรม ใหม่ในเครือข่ายอื่น
  ที่มีชื่อเสียงมาบริหารแทนได้

 ความเสี่ยงจากการเพิ่มต้นทุนการก่อสร้างโครงการใหม่

  ก่อนการตัดสินใจลงทุน บริษัทได้ทำการศึกษาข้อมูลทางการตลาดอย่างละเอียด
  และได้มีการทำประมาณการกระแสเงินสด โดยใช้สมมติฐานเชิงอนุรักษ์ (Conservative)
  โดยภาพรวมของการลงทุน
  ถึงแม้ว่าเกิดความล่าช้าของโครงการหรือต้นทุนโครงการสูงกว่าที่ตั้งงบประมาณลงทุนไว้บ้าง
  แต่กระแสเงินสดที่ได้จากโครงการจริงสูงกว่าประมาณการ
  ผลตอบแทนของโครงการและผู้ถือหุ้นก็จะยังอยู่ในระดับดี อย่างไรก็ดี
  ในการบริหารต้นทุนของโครงการนั้น
  บริษัทได้มีการประมาณการต้นทุนของโครงการโดยบริษัทผู้เชี่ยวชาญ
  และยังได้ประมาณการสำรองค่าใช้จ่ายกรณีฉุกเฉิน (Contingency) ประมาณ 10%
  รวมไว้ส่วนหนึ่งเผื่อการเพิ่มขึ้นของต้นทุนโครงการ
  ซึ่งจะช่วยไม่ให้การเพิ่มขึ้นของต้นทุนโครงการมีผลกระทบมาก

  สำหรับความเสี่ยงจากความล่าช้าในการก่อสร้างของโครงการนั้น
  บริษัทได้ดำเนินการให้มีการศึกษาวางแผนงานก่อสร้างโดยละเอียดก่อนการสร้าง เพื่อกำหนด
  Critical Path และกำหนดวันแล้วเสร็จของงานสำคัญ ๆ แต่ละช่วงเวลา (Milestones)
  ซึ่งเป็นจุดตรวจสอบและแก้ไขอย่างมีระบบ นอกจากนั้นแล้ว
  ในระหว่างการคัดเลือกผู้รับเหมาก่อสร้าง บริษัทฯ
  ยังได้ดำเนินการตรวจสอบผลงานที่ผ่านมาของผู้รับเหมานั้น ๆ
  และประเมินศักยภาพในการดำเนินงานก่อสร้างของผู้รับเหมาทั้งทางด้านเครื่องจักร กำลังคน
  และการบริหารงานก่อสร้าง เพื่อให้เหมาะสมกับลักษณะโครงการของบริษัท
  และสามารถดำเนินงานการก่อสร้างโครงการได้แล้วเสร็จตามแผนการก่อสร้างที่กำหนดไว้
  (รายละเอียดของโครงการใหม่ในหัวข้อ “โครงการในอนาคต”)

การเปลี่ยนแปลงที่สำคัญของการดำเนินงานในปี 2549

-   บริษัท เอราวัณ ราชดำริ จำกัด บริษัทย่อยได้เข้าทำสัญญาปรับปรุงอาคาร
    และการเช่าที่ดินกับอาคารที่ปรับปรุงกับสำนักงาน พระคลังข้างที่ ทั้งนี้เพื่อปรับปรุงอาคารPark
    Lane Mansion อพาร์ทเม้นต์ ที่เคยเช่าเดิมให้เป็นโรงแรมระดับ 4 ดาว ภายใต้ชื่อ
    “Courtyard by Marriott Bangkok”

-   บริษัทได้ซื้อที่ดิน 3 ไร่ 3 งาน 63 ตารางวา อยู่ในซอยที่เชื่อมระหว่างถนนป่าตอง สาย 1
    และ สาย 2 จังหวัดภูเก็ต เพื่อใช้พัฒนาเป็นโรงแรมราคาประหยัด ภายใต้ชื่อ “ โรงแรม
    Ibis ป่าตอง ภูเก็ต”

-   บริษัทได้เข้าทำสัญญาเช่าที่ดินประมาณ 1.5 ไร่ในซอยสาทร 1
    กับบุคคลซึ่งไม่ได้เกี่ยวโยงกับบริษัท เพื่อใช้พัฒนาเป็นโรงแรมราคาประหยัด ภายใต้ชื่อ
    “โรงแรม Ibis สาธร กรุงเทพฯ” ระยะเวลาการเช่าที่ดิน 30 ปี นับแต่วันที่ 1 มกราคม
    2551 เป็นต้นไป

-   บริษัทได้ซื้อที่ดิน ประมาณ 20 ไร่ 2 งาน 19.8 ตารางวา ตั้งอยู่ ระหว่างถนนพัทยาสาย 1
    และถนนพัทยาสาย 2 เพื่อใช้พัฒนาเป็นโรงแรม 4 ดาวภายใต้ชื่อ Holiday Inn พัทยา
    และโรงแรมราคาประหยัด ภายใต้ชื่อ “โรงแรม Ibis พัทยา”

-   บริษัทได้ซื้อที่ดิน 7 ไร่ 1 งาน 11 ตารางวา ตั้งอยู่ที่ ตำบลบ่อผุด อำเภอเกาะสมุย
    เพื่อใช้พัฒนาเป็นโรงแรมราคาประหยัด ภายใต้ชื่อ “โรงแรม Ibis สมุย “

ผลการดำเนินงานในปี 2549

โดยทั่วไป อัตราการเติบโตของกำไรสุทธิที่มากกว่า 50%
น่าจะจัดเป็นปีที่มีผลประกอบการเป็นที่น่าพอใจอย่างมาก สำหรับ บมจ. ดิ เอราวัณ กรุ๊ป ปี 2549
เป็นปีที่คาดว่า จะเป็นปีที่ประสบความสำเร็จอย่างสูง
หลังจากที่เราได้ดำเนินการปรับปรุงอาคารสำนักงาน ศูนย์การค้า
และขยายกิจการในส่วนธุรกิจโรงแรมในปี 2549 ประกอบกับ
ผลประกอบการที่ดีมากของธุรกิจโรงแรมในเครือทั้ง 2 แห่งในเขตกรุงเทพในช่วงครึ่งปีแรก แต่
ผลกระทบจากการแข็งตัวของค่าเงินบาท และการปฏิรูปการปกครองในเดือนกันยายน
ส่งผลกระทบทางลบต่อธุรกิจโรงแรมของเรา โดยตรง ทำให้ผลการดำเนินงานปี 2549
ไม่ดีมากอย่างที่เราคาดไว้

+---------------------------------+-----------+-----------+-----------+
| ล้านบาท                          | 2548      | 2549      | เปลี่ยนแปลง |
+---------------------------------+-----------+-----------+-----------+
| รายได้จากการประกอบกิจการโรงแรม    | 2,363.7   | 2,711.7   | +15%      |
+---------------------------------+-----------+-----------+-----------+
| รายได้ค่าเช่าและค่าบริการ            | 494.6     | 619.3     | +25%      |
+---------------------------------+-----------+-----------+-----------+
| รวมรายได้จากการดำเนินงาน          | 2,858.3   | 3,331.1   | +17%      |
+---------------------------------+-----------+-----------+-----------+
| ค่าใช้จ่ายในการดำเนินงาน            | (1,960.7) | (2,164.9) | +10%      |
+---------------------------------+-----------+-----------+-----------+
| กำไรก่อนดอกเบี้ย                   | 897.6     | 1,166.0   | +30%      |
| ภาษีเงินได้และค่าเสื่อมราคา           |           |           |           |
+---------------------------------+-----------+-----------+-----------+
| ค่าเสื่อมราคาและค่าตัดจำหน่าย         | (359.0)   | (400.9)   | +12%      |
+---------------------------------+-----------+-----------+-----------+
| กำไรจากการดำเนินงาน              | 538.5     | 765.1     | +42%      |
+---------------------------------+-----------+-----------+-----------+
| รายได้อื่น                         | 26.2      | 31.2      | +19%      |
+---------------------------------+-----------+-----------+-----------+
| ดอกเบี้ยจ่าย                       | (154.2)   | (222.7)   | +44%      |
+---------------------------------+-----------+-----------+-----------+
| กำไรก่อนภาษีเงินได้                 | 410.5     | 573.6     | +40%      |
+---------------------------------+-----------+-----------+-----------+
| ภาษีเงินได้                        | (113.2)   | (104.7)   | -7%       |
+---------------------------------+-----------+-----------+-----------+
| ส่วนของผู้ถือหุ้นส่วนน้อย               | (56.2)    | (68.8)    | +22%      |
+---------------------------------+-----------+-----------+-----------+
| กำไรสุทธิก่อนรายการพิเศษ            | 241.1     | 400.1     | +66%      |
+---------------------------------+-----------+-----------+-----------+
| รายการพิเศษ – สุทธิ                | 16.7      | 9.8       | -41%      |
+---------------------------------+-----------+-----------+-----------+
| กำไรสุทธิ                         | 257.8     | 409.8     | +59%      |
+---------------------------------+-----------+-----------+-----------+
| กำไรสุทธิต่อหุ้น (บาท)               | 0.18      | 0.25      | +40%      |
+---------------------------------+-----------+-----------+-----------+

แนวโน้มธุรกิจ

บริษัทมีความเชื่อมั่นในศักยภาพของอุตสาหกรรมการท่องเที่ยวและธุรกิจโรงแรมของประเทศไทย
จึงมีความมุ่งมั่นที่พัฒนาโรงแรมและรีสอร์ทเพื่อตอบสนองกับความต้องการของตลาดที่เปลี่ยนแปลงไปอย่างต่อเนื่องและสามารถสร้างประโยชน์แก่ผู้ถือหุ้นและผู้ที่เกียวข้องอย่างเหมาะสม
บริษัทคาดว่าหลังจากปี 2552 เมื่อแผนการขยายงานโรงแรมตามที่ได้ประกาศไว้เสร็จครบถ้วน
บริษัทจะมีโรงแรมและรีสอร์ทเปิดดำเนินการทั้งสิ้น 16 โรงแรมมีรายได้
และกำไรจากธุรกิจโรงแรมมากกว่าร้อยละ90